અમદાવાદ: સ્વાઈન ફલૂના કારણે શહેરની સોલા સિવિલ હોસ્પિટલમાં દાખલ સત્તર મહિનાના બાળકનાં મોત મામલે સારવાર કરનાર ડોક્ટર વિરુદ્ધ સોલા પોલીસ સ્ટેશનમાં ગુનો નોંધવામાં આવ્યો છે. સારવાર કરનાર ડોકટરે ફરજ પર બેદરકારી દાખવી અને સરકારી એમ્બ્યુલન્સમાં રાખવામાં આવતાં બે એક્સ્ટ્રા બાટલામાં ઓક્સિજન ન હોવા છતાં વધુ સારવાર માટે અસારવા સિવિલ દાખલ કરવા મોકલ્યો હતો. જેથી ઓક્સિજનના અભાવે બાળકનું મોત નીપજ્યું હતું. જોકે પોલીસ ફરિયાદમાં કોઈ ડોક્ટરના નામનો ઉલ્લેખ ન કરવામાં આવતાં અનેક સવાલો ઊભા થયા છે.